Boudewyn V van Henegouwn - Wikipedia
(deureverweezn van Boudewyn VIII van Vloandern)
Hendrik den Blendn
Filips I van Noamn
Boudewyn IV v. Henegouwn
Alix van Noamn
Boudewyn V van Henegouwn, bygenoamd de Stoutn (ca. 1150 – Bergn (België), 17 december 1195) was groaf van Henegouwn van 1171 toet 1195, markgroaf van Noamn van 1189 toet 1195 ols Boudewyn I, en groaf van Vloandern van 1191 toet 1194 ols Boudewyn VIII. Zyn ouders woarn Boudewyn IV van Henegouwn en Alix van Noamn.
Boudewyn erfde Henegouwn van zyn voader en Noamn van zyn moeder. Deur in 1169 te trouwn mè Margaretha van den Elzas, zuster en erfgenoame van de Vlamsche groaf Filips van den Elzas, die in 1191 stierf zounder jounges, kwam Boudewyn ook groaf van Vloandern. Under jounges:
Isabella van Henegouwn, van 1180 tout 1190 keuniginne van Vrankryk deur heur trouw mè Filips August
Boudewyn IX van Vloandern, êeste keizer van Constantinopel (Latyns keizerryk)
Yolande van Henegouwn, getrouwd mè Peter van Courtenay, keizer van Constantinopel
Filips I, markgroaf van Noamn
Hendrik van Vloandern, keizer van Constantinopel
Sibylle van Henegouwn, getrouwd mè Guichard IV, hêre van Beaujeu (Rhône)
Eustace van Henegouwn
Godfried van Henegouwn
Achter da zyn vrouwe Margaretha gestorvn was in 1194, dêed ‘n ofstand van Vloandern vor under zeune Boudewyn, die hem in 1195 ook ipvolgde in Henegouwn. In Noamn wierd ’n ipgevolgd deur zyn joungere zeune Filips I van Noamn. Zyn dochter Isabella was d’êeste vrouwe van de Fransche keunienk Filips August.
Overgenomen van "http://vls.wikipedia.org/w/index.php?title=Boudewyn_V_van_Henegouwn&oldid=264118"	Categorie: Groaf van Vloandern	Navigatiemenu
Boovnstoand blad es vo de latste ki veranderd om 15:18 ip 9 mrt 2013.